2004R0912 — DA — 01.01.2008 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 912/2004 af 29. april 2004 om gennemførelse af Rådets forordning (EØF) nr. 3924/91 om iværksættelse af en fællesskabsundersøgelse vedrørende industriproduktionen (EØS-relevant tekst) (EFT L 163, 30.4.2004, p.71)

Ændret ved:









▼B

KOMMISSIONENS FORORDNING (EF) Nr. 912/2004

af 29. april 2004

om gennemførelse af Rådets forordning (EØF) nr. 3924/91 om iværksættelse af en fællesskabsundersøgelse vedrørende industriproduktionen

(EØS-relevant tekst)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) Nr. 3924/91 af 19. december 1991 om iværksættelse af en fællesskabsundersøgelse vedrørende industriproduktionen ( 1 ), særlig artikel 9, og ud fra følgende betragtninger: (1) I henhold til forordning (EØF) nr. 3924/91 skal Kommissionen efter høring af Udvalget for det Statistiske Program fastlægge de foranstaltninger, der er nødvendige for at kunne tilpasse indsamlingen af oplysninger og udarbejdelsen af resultater til den tekniske udvikling. (2) Den tekniske udvikling og den deraf følgende lovgivning, navnlig retsakterne om EU's erhvervsstatistiksystem, nødvendiggør ændringer af undersøgelsens dækning og kendetegn. (3) Disse ændringer vil indebære, at de statistikker, som medlemsstaterne indberetter, får en bedre dækning, uden at de erhvervsdrivende bliver pålagt yderligere byrder. (4) De statistiske data, der indsamles inden for EU's statistiksystem, skal være af tilfredsstillende kvalitet og sammenlignelige medlemsstaterne imellem. (5) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program, der er nedsat ved Rådets afgørelse 89/382/EØF, Euratom ( 2 ) — ud fra følgende betragtninger: UDSTEDT FØLGENDE FORORDNING:







▼M1

Artikel 1

Området for den i artikel 1 i forordning (EØF) nr. 3924/91 omhandlede undersøgelse identificeres ved henvisning til undersøgelsespopulationen og observationsenheden.

Undersøgelsespopulationen i referenceperioden er virksomheder, hvis hoved- eller biaktivitet (eller én af disse) henhører under hovedafdeling B eller C i den statistiske nomenklatur for økonomiske aktiviteter i Det Europæiske Fællesskab (NACE rev. 2), jf. Europa-Parlamentets og Rådets forordning (EF) nr. 1893/2006 ( 3 ),

Observationsenheden er virksomheden som defineret i Rådets forordning (EØF) nr. 696/93 om de statistiske enheder til observation og analyse af det produktive system i Det Europæiske Fællesskab. Medlemsstaterne kan indsamle data under anvendelse af en anden statistisk enhed som observationsenhed, forudsat at de indberetter virksomhedsdata til Eurostat.

▼B

Artikel 2

Observationsenhederne i undersøgelsespopulationen har i henhold til artikel 5, stk. 2, i Rådets forordning (EØF) nr. 3924/91 pligt til at afgive korrekte og fuldstændige oplysninger, når medlemsstaterne anmoder herom; denne pligt begrænses til de observationsenheder i undersøgelsespopulationen, der fremstiller produkter, som er opført i Prodcom-listen.

▼M1

Artikel 3

Medlemsstaternes pligt til at vedtage undersøgelsesmetoder med henblik på at indsamle oplysninger hos virksomheder, der tegner sig for mindst 90 % af den nationale produktion pr. NACE-undergruppe, jf. artikel 3, stk. 2, i forordning (EØF) nr. 3924/91, anses for opfyldt, hvis medlemsstaterne indfører undersøgelsesmetoder, der er udformet på en sådan måde, at der kan indsamles data, der repræsenterer mindst 90 % af den nationale produktion for hver NACE rev. 2-undergruppe i hovedafdeling B og C.

▼B

Artikel 4

Medlemsstaternes fritagelse for dataindsamling som omhandlet i artikel 3, stk. 4, i Rådets forordning (EØF) nr. 3924/91 præciseres ved at tage udgangspunkt i den nationale produktion af et produkt.

Medlemsstaterne behøver ikke at indsamle data om et produkt, hvis den samlede produktion af dette produkt udgør mindre end 1 % af Fællesskabets samlede produktion af produktet i det foregående år. Data vedrørende produkter, om hvilke der som følge af denne fritagelse ikke indsamles oplysninger, angives med værdien nul. Medlemsstaterne skal fremlægge den nødvendige dokumentation.

Artikel 5

Medlemsstaternes fritagelse for at gennemføre Prodcom-undersøgelsen som omhandlet i artikel 5, stk. 3, i Rådets forordning (EØF) nr. 3924/91 udstrækkes til tilfælde, hvor medlemsstaterne kan indhente de nødvendige data ved at anvende en kombination af forskellige kilder og metoder.

Artikel 6

Ud over forpligtelsen til efter anmodning fra Eurostat at indberette oplysninger, jf. artikel 5, stk. 4, i Rådets forordning (EØF) nr. 3921/91, sender medlemsstaterne Eurostat alle de oplysninger om deres undersøgelsesmetoder, stikprøver og dækning, som er nødvendige for at dokumentere overensstemmelse med principperne i Prodcom-metodologien, som fastlagt i manualen vedrørende Prodcom-metodologien.

Artikel 7

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.